RSG - Dis die een! || RSG Dokumentêr || Potgooi
WAAR KOM EK VANDAAN? deur Chris Swanepoel
Gedurende die twintigste eeu het die belangstelling in familiegeskiedenis met rasse skrede toegeneem. Vandag is dit een van die gewildste tydverdrywe in die westerse wêreld. Een van die redes hiervoor is waarskynlik omdat daar al hoe meer klem geplaas word op die individu se plek, betekenis en regte in die samelewing. Sedert die Tweede Wêreldoorlog het die gewildheid van genealogiese navorsing elke tien jaar ongeveer verdubbel.
Laai af mp3 (24 847KB)
Teken in met iTunes(24 847KB)
RASTA - AGTER DIE ROOKSKERM deur Johan Rademan
Judah Square is die grootste Rastafari-gemeenskap in Suid- Afrika. Johan Rademan het die nedersetting met 27 gesinne in Khayalethu buite Knysna besoek, waar hy die waardes, lewensbeskouing, simboliek en menswees van die Rastafari ondersoek het. Nadat die munisipaliteit in 1993 grond aan die gemeenskap toegeken het, het dit ‘n produktiewe en in ‘n groot mate selfvoorsienende gemeenskap geword. Skool, kerk, behuising, m.a.w. al die normale behoeftes van mense, tref ‘n mens hier aan, maar die geestelike ingesteldheid en lewensbeskouing lewer interresante ontdekkings op. Broer Zebulon Afrikaner lei ons deur die gemeenskap en ons ontmoet Hoofman Maxie wat vertel van Bob Marley en Haille Selasie I van Ethiopië se motivering in hulle daaglikse handel en wandel. Die oudstes, die vroue, onderwysers en kunstenaars gesels saam. ‘n Besoek aan die altaar met lofprysinge is ook aangrypend. Rasta-lokke en dagga-dampe wat Broer Jabu al 27 maal met die gereg laat bots het, word ook bespreek.
Laai af mp3 (26 781KB)
Teken in met iTunes(26 781KB)
EBENHAESER SE MENSE deur Haidee Muller
Ebenhaeser is 'n klein sendingdorpie anderkant Vredendal in die Wes-Kaap. Haidee Muller het daar gaan kuier. Sy vertel die stories van die mense wat daar woon, en hoekom hulle hulle hartsplek koester.
Laai af mp3 (24 585KB)
Teken in met iTunes(24 585KB)
UIT DIE BOKS GELEEF deur Fritz Klaaste
Gemeenskapsport is een van die maniere om waarde toe te voeg tot die gemeenskapslewe, maar ‘n boksklub in Lenasia, suid van Johannesburg, het alle verwagtinge oortref. Aman Khan het die klub op 1 Junie 1961 gestig, en vandag, ná drie generasies, is die klub steeds bedrywig. Fritz Klaaste kyk na die klub se aktiwiteite en die dryfkrag daaragter, Imran Khan, wat vroeër vanjaar gesterf het.
Laai af mp3 (23 410KB)
Teken in met iTunes(23 410KB)
AL DANSENDE VAN MACCASSAR TOT ROTTERDAM deur Johan van Lill
Kirvan Fortuin is jong danser en choreograaf, wat in Macassar op die Kaapse Vlakte grootgeword het en wat sy passie as ’n beroep gekies het. Hierdie passie het hom gelei na verhoë, oorsee en plaaslik.
Laai af mp3 (36 587KB)
Teken in met iTunes(36 587KB)
SEUNSKOOR deur Christelle van Tonder
Donderdag 27 Julie 2017
Die wêreldbekende Drakensberg Seunskoor vier vanjaar sy 50e bestaansjaar. Die skool het in 1967 begin met 20 seuns, en 50 jaar later spog hulle met 120 seuns van graad 4 tot graad 9. Die woord broederskap word graag deur die onderwysers en die seuns gebruik om hulle verhoudings te beskryf. Christelle van Tonder het twee dae saam met die seuns spandeer, en uitgevind wat dit beteken om ‘n Drakie te wees.
Laai af mp3 (28 903KB)
Teken in met iTunes(28 903KB)
DIE LIPIZZANERS deur Esté Gross
Donderdag 20 Julie 2017
Die Lipizzaners, ook bekend as die dansende witperde, is ‘n ras met ‘n unieke geskiedenis wat oor eeue heen strek. Dié pronkperde is reeds sedert 1948 in Suid-Afrika en het deur die jare ‘n integrale deel van die land se erfenis geword. Esté Gross het gaan uitvind hoe die pronkperde opgelei word.
Laai af mp3 (22 849KB)
Teken in met iTunes(22 849KB)
IN DIE BOL GETIK deur Jacqui January
Donderdag 13 Julie 2017
Die ewig groeiende, bose kringloop van dwelms verwoes die lewens van die afhanklikes, hul geliefdes en kring boonop uit na die res van die gemeenskap. Eersterust in Pretoria is geen uitsondering nie, maar dié gemeenskap rol hul moue op, staan saam en soms ook nie. Híér is oorlog teenoor dwelms verklaar! Die dokumentêr, In die Bol geTik deur Jacqui January, handel oor die mense van Eersterust en die dwelmkwessie wat hulle gemeenskap teister.
Laai af mp3 (25 922KB)
Teken in met iTunes(25 922KB)
'N ONDERSTEBO WÊRELD deur Christelle van Tonder
Op 17 November 2011 het Lerika en Deon du Plessis die nuus ontvang dat hulle vierjarige seun Gian outisties is. Dié is hulle verhaal van 'n onderstebo wêreld - Christelle van Tonder se dokumentêr oor outisme.
Laai af mp3 (24 508KB)
Teken in met iTunes(24 508KB)
Laai af mp3 (22 326KB)
Teken in met iTunes(22 326KB)